Posted by: Diné | 2010/01/19
Waar kan ek ' n lys van bestanddele kry wat ek moet vermy omdat ek gluten intolerant is? Ek hoor " hydrogenated vegetable fat" bevat gluten. Is dit waar? En Stysel? Is daar verskillende soorte? Of is daar ' n website waar ek so ' n lys kan aflaai? hier is nie ' n dieë tkundige by ons in die Kalahari nie.
Die probleem met gluten-intoleransie is weliswaar dat so baie kommersiële kosse wel gluten of koring bevat wat nie ooglopend is nie. Besoek die Webwerf van die Allergie Assosiasie by: www.allallergy.net om na te slaan watter kosbestanddele almal gluten bevat. Plantaardige vette en olies bevat geen gluten nie, maar dit is moontlik dat produkte soos margarien in sommige gevalle een of ander byvoegsel bevat, wat miskien gluten bevat. Jy sal maar op bg. Webwerf moet kyk en dan elke etiket mooi bestudeer.
Sterkte daar in die Kalahari (dis darem so 'n mooi deel van ons land)